Ivo Kuusk

Ivo Kuusk (aastani 1962 Ivo Jekimov;Eesti Entsüklopeedia 14, lk. 202–203. Tallinn 2000. ISBN 9985-70-064-3 8. august 1937 – 13. november 2023) oli eesti ooperilaulja (tenor), lavastaja ja muusikapedagoog. 

Ta oli pärit Tartumaalt Kongutast. Kaljola Kirt. Tartu rajoon. Siin- ja sealpool maanteed. Tallinn: Eesti Raamat, 1988, lk 229

1962. aastal lõpetas Kuusk Tartu Muusikakooli klassikalise laulu erialal. Heino Elleri nimeline Tartu Muusikakool. Klassikalise laulu eriala. Seal oli tema peamiseks erialaõpetajaks Rudolf Jõks.  

1967. aastal lõpetas ta Tallinna Riikliku Konservatooriumi, kus tema erialaõpetaja oli algul Aleksander Arder, hiljem Viktor Gurjev. Jätkas õpinguid Moskvas Gnessinite-nimelises Muusikaakadeemias. 

1962. aastal oli Kuusk akadeemilise meeskoori solist. Aastatel 1963 (novembris)–1967 ja 1978–2006 töötas ta solistina Estonia teatris.Estonia legendid. Paula Padrik, Ivo Kuusk Pärast konservatooriumi lõpetamist töötas Vanemuises. 

Ivo Kuuse säravasse rollinimistusse kuulub üle 60 osatäitmise, sealhulgas Tamino (Mozarti «Võluflööt»), Pinkerton (Puccini «Madama Butterfly»), Lenski (Tšaikovski «Jevgeni Onegin»), Alfredo (Verdi «Traviata»), Faust (Gounod’ «Faust»), Cavaradossi (Puccini «Tosca»), Don José (Bizet’ «Carmen»), Edgardo (Donizetti «Lucia di Lammermoor»), Nemorino (Donizetti «Armujook»), Tom Rakewell (Stravinski «Elupõletaja tähelend»), Vaudemont (Tšaikovski «Jolanthe»), Erik (Wagneri «Lendav Hollandlane»), Jonas Kempe (Tubina «Reigi õpetaja»), Rodolfo (Puccini «Boheem»), Don Carlo (Verdi «Don Carlo»), Othello (Verdi «Othello»). 

Kuusk on töötanud muusikapedagoogina Heino Elleri nimelises Tartu Muusikakoolis ja Eesti Muusikaakadeemias. Tema õpilaste hulka kuuluvad Ain Anger, Lauri Vasar, Sirje Puura ja Väino Puura, Riina Airenne, Uku Joller, Vello Jürna, Aare Saal, Aile Asszonyi, Iris Oja, Olari Viikholm jpt. 

Kuusk on proovinud kätt ka lavastajana, tuues välja Cimarosa „Salaabielu“ (1976), Tšaikovski „Jolanthe“ (1978) ja Verdi „Rigoletto“ (1991) Vanemuises ning Mozarti „Così fan tutte“ (1980) ja Pergolesi „Teenijanna-käskijanna“ (1981) Estonias.

Tunnustus
 1973 Eesti NSV teeneline kunstnik
 1981 Georg Otsa nimeline auhind
 1983 Eesti NSV rahvakunstnik
 1992 Eesti Teatriliidu muusikaauhind
 1998 Eesti Teatriliidu muusikaauhind
2000 Harjumaa teatripreemia
 2005 Valgetähe IV klassi teenetemärk

Viited

Kategooria:Eesti ooperilauljad
Kategooria:Eesti muusikapedagoogid
Kategooria:Eesti NSV teenelised kunstnikud
Kategooria:Eesti NSV rahvakunstnikud
Kategooria:Eesti Muusika- ja Teatriakadeemia vilistlased
Kategooria:Valgetähe IV klassi teenetemärgi kavalerid
Kategooria:Metsakalmistule maetud
Kategooria:Sündinud 1937
Kategooria:Surnud 2023